

**Plán práce výchovného poradcu**

**na školský rok 2023/2024**

**Riaditeľka školy: Výchovný poradca:** Ing. Katarína Garajová Ing. Monika Šályová

**1 Hlavné ciele činnosti výchovného poradcu**

**Poradenská činnosť** - poradenstvo v otázkach výchovy a vzdelávania, profesijnej orientácie a v oblasti prevencie delikventného a problémového vývinu deti a mládeže

**Konzultačná činnosť** - zameraná na poskytovanie konzultácií žiakom a ich zákonným zástupcom pri riešení výchovných a vzdelávacích problémov a poskytovanie informácií o formách štúdia na stredných a vysokých školách a možnostiach voľby povolania

**Koordinačná činnosť** - zameraná na prepojenie školy s poradenskými a inými odbornými zariadeniami zaoberajúcimi sa starostlivosťou o deti a mládež

**Informačno-metodická činnosť** - zameraná na odovzdávanie poznatkov zo školení a seminárov vedeniu školy a pedagógom

**Propagačná činnosť** - informačné tabule, nástenky

**Jednotlivé ciele:**

* oboznámenie žiakov a rodičov prvého ročníka s formou a organizáciou práce výchovného poradcu a pomoc pri adaptácii žiakov na strednú školu
* podporovať rozvoj osobnosti žiaka, rozvíjať u žiakov schopnosť prevziať zodpovednosť za seba a svoj rozvoj, napomáhať žiakom
* venovať pozornosť výkonovým zlyhaniam žiakov, narušeniu študijnej motivácie, nedodržaniu psychohygienických zásad štúdia, adaptačným problémom pri vstupe na SŠ a špecifickým problémom nadaných žiakov
* poskytovať metodickú a informačnú pomoc žiakom, ale aj ich zákonným zástupcom pri riešení osobných, osobnostných, výchovných a vzdelávacích problémov
* osobitnú pozornosť venovať žiakom, ktorí majú sklony k záškoláctvu a prijímaním účinných preventívnych opatrení zamedziť jeho vzniku
* venovať pozornosť problémovým žiakom s poruchami správania, učenia a žiakom zo sociálne slabých rodín
* spolupráca s koordinátorom protidrogovej prevencie, koordinátorom Žiackej školskej rady, koordinátorom pre ľudské práva a centrami výchovnej a psychologickej prevencie pri ochrane študentov pred negatívnymi sociálno-patologickými javmi
* poradenská služba pri výbere ďalšieho štúdia - vysokoškolského, bakalárskeho, nadstavbového
* venovanie pozornosti hodnotovej orientácii mladých ľudí úzko súvisiacej s medziľudskými vzťahmi v spoločnosti
* poskytovať včasné informácie pre budúcich záujemcov o štúdium a ich rodičom, zamestnávateľom, inštitúciám, ktoré majú záujem o spoluprácu
* poskytovanie aktualít z oblasti výchovného poradenstva na nástenke VP a web stránke školy
* spolupracovať s CPPPaP v Žarnovici, CŠPP v Novej Bani, s OR PZ v Žiari nad Hronom a s Centrom karierového praradenstva BBSK v Žarnovici
* vzdelávať sa v oblasti výchovného poradenstva
* realizovať prednášky, besedy a tvorivé aktivity
* spolupracovať s triednymi učiteľmi a ostatnými pedagógmi pri výchove a vzdelávaní žiakov so špeciálnymi výchovno-vzdelávacími potrebami (špecifické poruchy učenia, vývinové poruchy správania)
* vedenie dokumentácie výchovného poradcu – metodické, informačné a propagačné materiály, príručky, odborná literatúra ...
* v kariérovom poradenstve naučiť žiakov používať program „Sprievodca svetom povolaní“ a aj iné vhodné poradenské a informačné služby
* v spolupráci s triednymi učiteľmi a ostatnými učiteľmi riešiť konfliktné alebo iné mimoriadne situácie v triede

**2 Časovo-tematický plán výchovného poradcu**

**September:**

* vypracovanie plánu výchovného poradcu na školský rok 2023/2024
* stanovenie konzultačných hodín
* aktualizácia nástenky
* informovať žiakov 1. ročníkov o úlohách výchovného poradcu a o adaptácií sa žiakov na strednú školu
* pripraviť návrhy besied pre jednotlivé ročníky
* vykonať prieskum žiakov so ŠVVP v spolupráci s triednymi učiteľmi
* vypracovať IVP pre žiakov so ŠVVP v spolupráci s triednymi učiteľmi a s CPPPaP v Žarnovici a CŠPP v Novej Bani

**Október:**

* účasť na rodičovskom združení v prvých ročníkoch
* uskutočniť prieskum problémových žiakov v spolupráci s triednymi učiteľmi
* nadviazanie kontaktov s výchovnými poradcami na základných školách za účelom uskutočnenia náborovej činnosti a prezentácie školy
* individuálne konzultácie so žiakmi so ŠVVP a ich rodičmi
* príprava materiálov na prezentáciu školy **„Stredoškolák 2023“**
* priebežné informovanie žiakov nadstavbového štúdia o možnostiach štúdia na VŠ a prípravných kurzoch na prijímacie pohovory (informačný panel s ponukami prípravných kurzov, možnosťami štúdia na VŠ)
* oboznámenie žiakov končiacich ročníkov s realizáciou vyšetrenia
* kariérového poradenstva
* spolupráca s vedením školy pri organizovaní **Dňa otvorených dverí**
* účasť na porade výchovných poradcov
* konzultačný servis a riešenie vyskytnutých problémov
* zabezpečenie besedy so zástupcom Centra pre Kariérové poradenstvo BBSK v Žarnovici

**November:**

* prezentácia školy **- „Deň otvorených dverí“**
* Prezentácia školy na podujatí **„Stredné školy okresu Žarnovica“**
* prezentácia školy na podujatí **„Stredoškolák 2023“** v Žiari nad Hronom
* individuálna práca s neprospievajúcimi žiakmi a so žiakmi s problémovou dochádzkou
* spracovanie výchovno-vzdelávacích výsledkov za prvý štvrťrok školského roka
* konzultačný servis a riešenie vyskytnutých problémov
* priebežne organizovať nábory žiakov základných škôl v spolupráci s pedagogickými pracovníkmi školy
* aktivity karierového poradenstva

**December:**

* priebežne organizovať nábory žiakov základných škôl v spolupráci s pedagogickými pracovníkmi školy
* konzultačný servis pre študentov maturitného ročníka
* konzultačný servis a riešenie vyskytnutých problémov
* pokračovanie v prednáškach a besedách podľa záujmu tried

**Január:**

* individuálna práca so žiakmi, ktorí majú záujem o vysokoškolské štúdium, metodická pomoc, kontrola prihlášok
* príprava podkladov na klasifikačnú poradu
* individuálna práca s problémovými žiakmi
* návšteva rodičovských združení
* monitorovanie žiakov so ŠVVP pri klasifikácii za prvý polrok
* konzultačný servis a riešenie vyskytnutých problémov

**Február:**

* individuálna práca so žiakmi, ktorí majú záujem o vysokoškolské štúdium, kontrola prihlášok
* priebežne organizovať nábory žiakov základných škôl
* konzultačný servis a riešenie vyskytnutých problémov
* aktivity karierového poradenstva

**Marec:**

* zorganizovať besedu pre žiakov nadstavbového štúdia s pracovníkmi ÚPSVaR na tému „Ponuka voľných pracovných miest v SR a štátov EU a ako postupovať po ukončení štúdia“
* vykonať poradenský servis súvisiaci s vyhľadávaním zamestnania – práca s programom Sprievodca svetom povolaní
* zorganizovať návštevu súdneho pojednávania na Okresnom súde v Žiari nad Hronom
* individuálna práca s neprospievajúcimi žiakmi a so žiakmi s problémovou dochádzkou
* konzultačný servis a riešenie vyskytnutých problémov
* aktivity karierového poradenstva

**Apríl:**

* zorganizovať besedu venovanú problematike predchádzania všetkých foriem diskriminácie, rasizmu a ostatných prejavov intolerancie s pracovníkmi CPPPaP v Žarnovici
* zabezpečiť bezpečnostno-preventívnu akciu Okresného oddelenia PZ v Žiari nad Hronom
* spracovanie výchovno-vzdelávacích výsledkov za tretí štvrťrok školského roka
* individuálna práca s neprospievajúcimi žiakmi a so žiakmi s problémovou dochádzkou
* motivovať žiakov, aby sa zúčastňovali na dobrovoľníckych podujatiach, ktoré organizujú dobrovoľníci pre UNICEF, Modrý Gombík, ale aj spolupracovať s dobrovoľníckymi organizáciami v našom regióne
* konzultačný servis a riešenie vyskytnutých problémov

**Máj:**

* zorganizovať besedu pre žiakov tretích ročníkov učebných odborov s pracovníkmi ÚPSVaR na tému „Ponuka voľných pracovných miest v SR a v zahraničí“
* podieľať sa na príprave a realizácii prijímacieho konania
* individuálna práca s neprospievajúcimi žiakmi a so žiakmi s problémovou dochádzkou
* konzultačný servis a riešenie vyskytnutých problémov

**Jún:**

* individuálna práca s neprospievajúcimi žiakmi a so žiakmi s problémovou dochádzkou
* riešenie vyskytnutých problémov
* konzultácie s pedagogickými pracovníkmi o práci výchovného poradcu
* vyhodnotenie výchovných a vzdelávacích výsledkov žiakov so ŠVVP
* spracovanie výchovno-vzdelávacích výsledkov za druhý polrok školského roka
* vypracovanie záverečnej správy o činnosti výchovného poradcu v školskom roku 2023/2024

**Poznámka:** Plán práce výchovného poradcu bude priebežne doplňovaný na základe potrieb a požiadaviek TU, vedenia školy, CPPPaP v Žarnovici .

V Novej Bani dňa 4. septembra 2023

Vypracovala: Ing. Monika Šályová Schválil: Ing. Katarína Garajová

 riaditeľka školy